વડાપ્રધાન નરેન્દ્ર મોદીએ આતંકવાદ અને ઉગ્રવાદ વિરુદ્ધ પોતાની પ્રતિબદ્ધતા જાહેર કરી હતી. તેમણે કહ્યું હતું કે અમારો વારસો અને ધર્મોનો સંદેશ છે જેના દમ પર અમે હિંસા અને આતંકવાદ સામે વિજય પ્રાપ્ત કરી શકીએ છીએ. માનવતા વિરુદ્ધ આંતકનો હુમલો કરનારા સમજતા નથી કે નુકસાન તે ધર્મનું થાય છે જેના માટે તેઓ લડતા હોવાનો દાવો કરી રહ્યા છે. આતંકવાદ વિરુદ્ધની લડાઈ કોઈ પંથ સામેની લડાઈ નથી. આ તે માનસિકતા વિરુદ્ધ છે જે આપણા યુવાનોને ગેરમાર્ગે દોરી રહ્યા છે અને તેમને હિંસાના માર્ગ પર લઈ જઈ રહ્યા છે.